L 192/30 Euroopan unionin virallinen lehti 13.7.2006 (Euroopan unionista tehdyn sopimuksen V osastoa soveltamalla annetut säädökset) NEUVOSTON PÄÄTÖS 2006/486/YUTP, tehty 11 päivänä heinäkuuta 2006, Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta EUROOPAN UNIONIN NEUVOSTO, joka ottaa huomioon neuvoston yhteisen toiminnan 2005/557/YUTP (!) ja erityisesti sen 8 artiklan 1 kohdan toisen alakohdan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa, sekä katsoo seuraavaa: (1) — Neuvosto teki 21 päivänä marraskuuta 2005 päätöksen 2005/806/YUTP Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toimin- nan 2005/557/YUTP täytäntöönpanosta (?). (2) — Ennen kuin Afrikan unionin operaatio muutetaan YK:n operaatioksi, EU:n olisi jatkettava tukeaan, ja neuvosto on päättänyt päätöksen 2005/806/YUTP 2 artiklan mukai- sesti jatkaa Euroopan unionin siviili- ja sotilasalan tuki- toimea Darfurin alueella Sudanissa toteutettavalle Afrikan unionin operaatiolle. (3) — Siviiliosan osalta neuvoston olisi näin ollen päätettävä tukitoimen jatkon rahoituksesta. (4) — AMIS II -operaatiota koskevaa EU:n tukitoimea toteute- taan tilanteessa, joka voi huonontua ja vaikuttaa haitalli- sesti Euroopan unionista tehdyn sopimuksen 11 artik- lassa esitettyihin YUTP:n tavoitteisiin, ON PÄÄTTÄNYT SEURAAVAA: 1 artikla Päätöksen 2005/806/YUTP 1 artiklan 1 kohdassa tarkoitettu rahoitusohje kattaa myös 29 päivän heinäkuuta ja 31 päivän lokakuuta 2006 välistä aikaa koskevat menot. 2 artikla Neuvosto arvioi viimeistään 30 päivänä syyskuuta 2006, tuli- siko EU:n tukitointa jatkaa. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 11 päivänä heinäkuuta 2006. Neuvoston puolesta Puheenjohtaja E. HEINÄLUOMA (1) EUVL L 188, 20.7.2005, s. 46. (2) EUVL L 303, 22.11.2005, s. 60.